Vreemde Plant | Perdebytjie se nes
July 13, 2015 perdebytjie	12 Comments
Van vêr af lyk dit vir my soos ‘n spul lappe wat vasgevang is in ‘n doringbos en in die wind rondflap.Toe ons naderkom is my verbasing groot.Dis blomme,aan ‘n baie lelike plant,in die middel van ‘n grasbegroeide,dorre vlakte in die Naukloof Nasionalepark.
Dis die Namib Hoodia (Hoodia currorii) wat sorg vir my opgewondenheid.Hierdie vetplant kan tot een meter hoog groei en na reëns verskyn die pragtige,handgrootte blomme.Ongelukkig ruik dit na aas en lok vlieë en ander insekte, wat sorg vir die bestuiwing daarvan.
Dis ‘n beskermde plant en mag glad nie uitgehaal of verplant word nie.
Dit groei op vlaktes en soms in rotsagtige gebiede,wat strek vanaf suidelike Angola tot in die sentrale Namibwoestyn.
Daar is onlangs ondersoek ingestel na die medisinale waarde van die plant as aptytonderdrukker.Die plaaslike bevolking gebruik dit al lank as medisyne teen hoe bloeddruk,verkoue en spysverteringsprobleme.
Previous PostKopskote…Next PostTuin-fotogalery	12 thoughts on “Vreemde Plant”	shadowwhisper says:	July 13, 2015 at 1:03 pm	Baie interessant. Vir my is die blomme pragtig maar ek moet sê dat ek glo die reuk nogal die mooi sal afbring… wys jou net dat lelike plante ook mooi het (al stink dit) lol
Reply	perdebytjie says:	July 13, 2015 at 1:05 pm	Gelukkig kan jy nie regtig die stink in daardie wye vlakte ruik nie. 😆
Reply	shadowwhisper says:	July 13, 2015 at 1:10 pm	hehehehe ja, gelukkig
monicahaddad01 says:	July 13, 2015 at 2:14 pm	en ek neem aan hulle groei net wanneer hulle besluit die omgewing is reg….. ek sal dit sekerlik nie by ‘n kwekery kry nie nê
Reply	perdebytjie says:	July 13, 2015 at 3:13 pm	Nee,ek glo nie.Dis bedreigde en beskermde plante.Hulle het beslis spesifieke omstandighede nodig om te groei.
Reply	rondomtaliedraai says:	July 13, 2015 at 5:16 pm	Sjoe dis mooi maar sal dit nie in my sitkamer sit nie
Reply	perdebytjie says:	July 13, 2015 at 8:55 pm	Dit sal baie ongenooide,vlieënde gaste na jou sitkamer lok! 😆
Reply	scrapydo2.wordpress.com says:	July 15, 2015 at 7:56 am	Wonderlik hoe die natuur werk. Kleur lyk sommer soos n stuk ou vleis en dan die geur is belangrik om voort te plant. Plant hul nie ook voort met stukkies blaar/tak of wat mens dit noem nie?
Reply	perdebytjie says:	July 15, 2015 at 7:50 pm	Jy is reg..die kleur lyk soos rou vleis.Ek weet nie hoe dit voortplant nie,maar ek sal nie verbaas wees as mens dit met ‘n stukkie van die vetterige gedeeltes kan doen nie…soos by meeste vetplante.
Reply	scrapydo2.wordpress.com says:	July 15, 2015 at 8:51 pm	Ek dink ook so want die ander aasblomme kan met n stukkie stam/blaar verder groei.
Tokeloshe says:	August 9, 2015 at 8:59 pm	Wat ‘n interesante plant.
Reply	perdebytjie says:	August 10, 2015 at 12:46 pm	Ja en so verrassend mooi as mens naby gaan kyk.